b'\n_START_ARTICLE_\nAradnykai\n_START_SECTION_\nGeografija\n_START_PARAGRAPH_\nKaimas i\xc5\xa1sid\xc4\x97st\xc4\x99s Ryt\xc5\xb3 S\xc5\xabduvos auk\xc5\xa1tumoje, prie Alnos e\xc5\xbeero, ant Baltosios An\xc4\x8dios intako Alnut\xc4\x97s kranto; netoli Lietuvos kra\xc5\xa1to kelio Nr.\xc2\xa0135\xc2\xa0 Lazdijai \xe2\x80\x93 Akmeniai, kuris, kirtus buvus\xc4\xaf sienos perva\xc5\xbeiavimo post\xc4\x85, Lenkijoje yra vadinamas kra\xc5\xa1to keliu Nr. Dolna Grupa \xe2\x80\x93 Ogrodniki (Aradnykai). Vals\xc4\x8diaus keliai Aradnykai`- \xc5\xbdagariai ir Aradnykai \xe2\x80\x93 Alnai.\n_START_SECTION_\nIstorija\n_START_PARAGRAPH_\nNuo XIII-XIV a. iki 1795 m. kaimas priklaus\xc4\x97 Lietuvos Did\xc5\xbeiajai Kunigaik\xc5\xa1tystei. Aradnykai \xc4\xafsik\xc5\xabr\xc4\x97 XVI a. pabaigoje. Iki Pirmojo pasaulinio karo gyveno vien lietuviai. 1916-1919 m. veik\xc4\x97 lietuvi\xc5\xb3 prad\xc5\xbeios mokykla, lietuvi\xc5\xa1k\xc5\xb3 organizacij\xc5\xb3 skyriai. Naci\xc5\xb3 okupacijos metais i\xc5\xa1 Aradnyk\xc5\xb3 \xc4\xaf Lietuv\xc4\x85 buvo i\xc5\xa1keldinta 17 \xc5\xa1eim\xc5\xb3, po karo gr\xc4\xaf\xc5\xbeo tik 4. Pagal 1920 m. liepos 12 d. Lietuvos ir Taryb\xc5\xb3 Rusijos taikos sutart\xc4\xaf kaimas buvo priskirtas Lietuvos Respublikai. Pagal 1921 m. lenk\xc5\xb3 vald\xc5\xbeios atlikt\xc4\x85 gyventoj\xc5\xb3 sura\xc5\xa1ym\xc4\x85 kaime gyveno 149 gyventojai, i\xc5\xa1 kuri\xc5\xb3 23 lenkai ir 126 lietuviai._NEWLINE_1962 m. baland\xc5\xbeio 11 d. \xc4\xafsik\xc5\xabr\xc4\x97 Lenkijos visuomenin\xc4\x97s kult\xc5\xabros draugijos padalinys. ir lietuvi\xc5\xb3 kalbos fakultatyvas pradin\xc4\x97je mokykloje, veik\xc4\x99s iki 1990 m. 1975-1998 m. kaim\xc4\x85 administravo Suvalk\xc5\xb3 vaivadija. Nuo 1960 m. veik\xc4\x97 biblioteka su skaitykla su lietuvi\xc5\xa1komis ir lenki\xc5\xa1komis knygomis, ji tur\xc4\x97jo tris filialus: Dusny\xc4\x8dioje, \xc5\xbdagariuose ir Rakelijoje. Bibliotekininkas mok\xc4\x97jo lietuvi\xc5\xb3 kalb\xc4\x85, reng\xc4\x97 literat\xc5\xabrinius vakarus, teatralizuotus pasak\xc5\xb3 skaitymus vaikams. Iki 1976 m. liepos 1 d. Aradnykai priklaus\xc4\x97 Suvalk\xc5\xb3 vaivadijos Berznyko vals\xc4\x8diui.1990-2008 m. prie Aradnyk\xc5\xb3 veik\xc4\x97 Lietuvos-Lenkijos valstybin\xc4\x97s sienos kirtimo postas.\n_START_SECTION_\nAplinkin\xc4\x97s gyvenviet\xc4\x97s\n_START_PARAGRAPH_\nLAZDIJAI 32 km_NEWLINE_\xc5\xbdagariai 3 km_NEWLINE_Dvar\xc4\x8d\xc4\x97nai 3 km'